Bugun Xalqaro Press klubning navbatdagi sessiyasi bo‘lib o‘tdi va unda «O‘zavtosanoat» vakillari ishtirok etishdi. «O‘zavtosanoat» boshqaruvi raisi Shavkat Umurzoqov 1 avgustdan O‘zbekistonda GM Uzbekistan mashinalari narxi oshishini e’lon qildi. Uning so‘zlariga ko‘ra, avtomobillar narxi o‘rtacha 14 foizga oshiriladi. Ijtimoiy tarmoqlarda avtomashinalarning rusumi va komplektatsiyasiga ko‘ra shakllantirilgan yangi narxiga oid turli ma’lumotlar tarqalmoqda.    Kun.uz tahririyati qisqacha surishtiruv olib borib, turli manbalar orqali quyidagi jadvalda ko‘rsatib o‘tilgan narxlar haqiqiy ekanligini tasdiqlatib oldi.    Qayd etib o‘tish joizki, maqola yozilgan soatga kelib rasmiy narxlar avtosalonlarga hali tarqatilmagan.